CELEX: 31989D0015
Language: el
Date: 1988-12-15 00:00:00
Title: Απόφαση της Επιτροπής της 15ης Δεκεμβρίου 1988 για τη διατήρηση των εισαγωγών ζώων και νωπών κρεάτων προελεύσεως τρίτων χωρών

Avis juridique important

|

31989D0015

Απόφαση της Επιτροπής της 15ης Δεκεμβρίου 1988 για τη διατήρηση των εισαγωγών ζώων και νωπών κρεάτων προελεύσεως τρίτων χωρών  

Επίσημη Εφημερίδα αριθ. L 008 της 11/01/1989 σ. 0011 - 0012

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Δεκεμβρίου 1988  για τη διατήρηση των εισαγωγών ζώων και νωπών κρεάτων προελεύσεως τρίτων χωρών  (89/15/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία του Συμβουλίου 72/462/ΕΟΚ της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 88/289/ΕΟΚ (2), και ιδίως το άρθρο 3,  την οδηγία 86/469/ΕΟΚ του Συμβουλίου της 16ης Σεπτεμβρίου 1986 περί της ερεύνης των καταλοίπων στα ζώα και στα νωπά κρέατα (3), και ιδίως το άρθρο 7, σε συνδυασμό με την οδηγία του Συμβουλίου 88/146/ΕΟΚ της 7ης Μαρτίου 1988 για την απαγόρευση της χρησιμοποιήσεως ορισμένων ουσιών με ορμονική δράση στις ζωικές εκμεταλλεύσεις (4), και ιδίως το άρθρο 6,  Εκτιμώντας:  ότι οι προαναφερθείσες οδηγίες προβλέπουν την έγκριση των καταλλήλων αποφάσεων για να συνεχιστούν να επιτρέπονται οι εισαγωγές προελεύσεως τρίτων χωρών που εμφαίνονται στον κατάλογο που καθορίστηκε από την οδηγία 79/542/ΕΟΚ του Συμβουλίου (5), όπως τροποποιήθηκε τελευταία από την απόφαση 89/8/ΕΟΚ της Επιτροπής (6)·  ότι για το σκοπό αυτό οι αρχές των χωρών των οποίων ο κατάλογος εμφαίνεται στο παράρτημα της παρούσας απόφασης έχουν αποστείλει τις κατάλληλες πληροφορίες για τη νομοθεσία τους όσον αφορά τη χρησιμοποίηση των ουσιών με οιστρογόνο, ανδρογόνο, γεσταγόνο και θυροστατική δράση καθώς και τις ειδικές πληροφορίες που προσδιορίζονται στις εγγυήσεις που προσφέρονται από την εν λόγω χώρα σε θέματα ελέγχου των καταλοίπων των ουσιών που αναφέρονται στο παράρτημα Ι ομάδα Α Ι και ΙΙ της αποφάσεως 86/469/ΕΟΚ και ότι οι εγγυήσεις αυτές μπορούν να θεωρηθούν ως ισοδύναμες με εκείνες που προκύπτουν από την εφαρμογή των οδηγιών 85/358/ΕΟΚ (7) και 86/469/ΕΟΚ του Συμβουλίου·  ότι οι αρχές των χωρών αυτών έχουν επιπλέον εγγυηθεί ότι κανένα ζώο ή κανένα κρέας που προέρχεται από τα ζώα στα οποία χορηγήθηκαν με οιοδήποτε μέσο ουσίες με θυρεοστατική, οιστρογόνο, ανδρογόνο ή τεσταγόνο δράση δεν θα εξαχθεί προς την Κοινότητα·  ότι θα πρέπει, γι' αυτόν τον τύπο ουσιών, να διατηρηθούν οι εισαγωγές νωπών κρεάτων και ζωντανών ζώων που προέρχονται από αυτές τις τρίτες χώρες· ότι, ωστόσο, ορισμένες τρίτες χώρες έχουν υποβάλει στην Επιτροπή τα σχέδια και τις εγγυήσεις που προαναφέρονται αλλά πρέπει να γίνουν ορισμένες συμπληρώσεις σ' αυτές·  ότι όσον αφορά τα κατάλοιπα των ουσιών που αναφέρονται στο παράρτημα Ι ομάδα ΙΙΙ και ομάδα Β Ι και ΙΙ της οδηγίας 86/469/ΕΟΚ, οι αρχές των τρίτων χωρών που εμφαίνονται στον κατάλογο που προβλέπεται στο άρθρο 3 της οδηγίας 72/462/ΕΟΚ του Συμβουλίου έχουν προσκομίσει τις εγγυήσεις επί του θέματος του ελέγχου των καταλοίπων αυτών· ότι μπορούν, συνεπώς, να διατηρηθούν στον εν λόγω κατάλογο·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Όσον αφορά ουσίες άλλες από εκείνες που μνημονεύονται στο άρθρο 2, οι τρίτες χώρες που εμφαίνονται στον κατάλογο που προβλέπεται στο άρθρο 3 της οδηγίας 72/462/ΕΟΚ του Συμβουλίου διατηρούνται στον εν λόγω κατάλογο με την επιφύλαξη του άρθρου 2.  Άρθρο 2  Λαμβάνοντας υπόψη τα σχέδια που έχουν υποβληθεί σε εφαρμογή του άρθρου 7 της οδηγίας 86/469/ΕΟΚ καθώς και τις εγγυήσεις όσον αφορά τις ουσίες με θυρεοστατικό, οιστρογόνο, ανδρογόνο ή γεσταγόνο δράση που υποβλήθηκαν από τις τρίτες χώρες που εμφαίνονται στον κατάλογο που επισυνάπτεται στην παρούσα οδηγία, τα κράτη μέλη συνεχίζουν να επιτρέπουν την εισαγωγή νωπών κρεάτων και ζωντανών ζώων που προέρχονται από τις χώρες αυτές με τους όρους που προβλέπονται στον εν λόγω παράρτημα.  Άρθρο 3  Η παρούσα οδηγία αρχίζει να ισχύει την 1η Ιανουαρίου 1989. Θα επανεξετασθεί για πρώτη φορά και, ενδεχομένως, θα τροποποιηθεί πριν από τις 31 Μαΐου 1989.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 15 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 124 της 18. 5. 1988, σ. 31.  (3) ΕΕ αριθ. L 275 της 26. 9. 1986, σ. 36.  (4) ΕΕ αριθ. L 70 της 16. 3. 1988, σ. 16.  (5) ΕΕ αριθ. L 146 της 14. 6. 1979, σ. 15.  (6) ΕΕ αριθ. L 7 της 10. 1. 1989, σ. 27.  (7) ΕΕ αριθ. L 191 της 23. 7. 1985, σ. 46.  ΠΑΡΑΡΤΗΜΑ  1.2.3 //  //  //  // Τρίτη χώρα   // Ημερομηνία έως την οποία επιτρέπεται  στα κράτη μέλη  να συνεχίζουν να επιτρέπουν τις εισαγωγές  (ημερομηνία εκφορτώσεως  στο έδαφος της Κοινότητας)   // Παρατηρήσεις   //    //   //  // Νότιος Αφρική/Ναμίμπια   //   //   // Αργεντινή   // 31. 5. 1989   //   // Αυστραλία   //   //   // Αυστρία   // 31. 5. 1989   //   // Μποτσουάνα   // 31. 5. 1989   //   // Βραζιλία  // 31. 5. 1989   //   // Βουλγαρία   // 31. 5. 1989   //  // Καναδάς   // 31. 5. 1989   // (1)   // Χιλή   // 31. 5. 1989   //   // Ηνωμένες Πολιτείες της Αμερικής   // 31. 5. 1989   // (2)   // Φινλανδία   //   //   // Γροιλανδία   // 31. 5. 1989   //   // Ουγγαρία   //   //   // Ισλανδία   // 31. 5. 1989   //   // Μάλτα   // 31. 5. 1989   //   // Νορβηγία   //  //   // Νέα Ζηλανδία   //   //   // Πολωνία   //   //  // Ρουμανία   //   //   // Σουηδία   //   //   // Ελβετία  //   //   // Σουαζιλάνδη   // 31. 5. 1989   //  // Τσεχοσλοβακία   //   //   // Ουρουγουάη   //   //  // Γιουγκοσλαβία   //   //   // Ζιμπάμπουε   //   //  // Λαϊκή Δημοκρατία της Γερμανίας   // 31. 5. 1989   //   //  //   //  (1) Όσον αφορά τα βοοειδή και τα κρέατα που προέρχονται από αυτά οι εισαγωγές αναστέλλονται από την 1η Ιανουαρίου 1989, με εξαίρεση τα βοοειδή που προορίζονται για αναπαραγωγή.  (2) Όσον αφορά τα βοοειδή και τα κρέατα που προέρχονται από αυτά, οι εισαγωγές αναστέλλονται από την 1η Ιανουαρίου 1989.